CELEX: 62009CA0530
Language: lt
Date: 2011-10-27 00:00:00
Title: Byla C-530/09: 2011 m. spalio 27 d. Teisingumo Teismo (pirmoji kolegija) sprendimas byloje ( Wojewódzki Sąd Administracyjny w Poznaniu (Lenkijos Respublika) prašymas priimti prejudicinį sprendimą) Inter-Mark Group Sp. z o.o., Sp. komandytowa prieš Minister Finansów (PVM — Direktyva 2006/112/EB — 52 straipsnio a punktas ir 56 straipsnio 1 dalies b ir g punktai — Apmokestinamųjų sandorių vieta — Mokestinis priklausomumas — Mugių stendų dizainas, nuoma ir montavimas)

17.12.2011   
            
            
               LT
            
            
               Europos Sąjungos oficialusis leidinys
            
            
               C 370/11
            
         2011 m. spalio 27 d. Teisingumo Teismo (pirmoji kolegija) sprendimas byloje (Wojewódzki Sąd Administracyjny w Poznaniu (Lenkijos Respublika) prašymas priimti prejudicinį sprendimą) Inter-Mark Group Sp. z o.o., Sp. komandytowa prieš Minister Finansów
   
   (Byla C-530/09) (1)
   
   (PVM - Direktyva 2006/112/EB - 52 straipsnio a punktas ir 56 straipsnio 1 dalies b ir g punktai - Apmokestinamųjų sandorių vieta - Mokestinis priklausomumas - Mugių stendų dizainas, nuoma ir montavimas)
   2011/C 370/15
   Proceso kalba: lenkų
   
      Prašymą priimti prejudicinį sprendimą pateikęs teismas
   
   
      Wojewódzki Sąd Administracyjny w Poznaniu
   
   
      Šalys pagrindinėje byloje
   
   
      Ieškovė: Inter-Mark Group Sp. z o.o., Sp. komandytowa
   
   
      Atsakovė: Minister Finansów
   
   
      Dalykas
   
   Prašymas priimti prejudicinį sprendimą — Wojewódzki Sąd Administracyjny — 2006 m. lapkričio 28 d. Tarybos direktyvos 2006/112/EB dėl pridėtinės vertės mokesčio bendros sistemos (OL L 347, p. 1) 52 straipsnio a punkto ir 56 straipsnio 1 dalies b punkto aiškinimas — Mokestinio priklausomumo nustatymas — Konkrečios komercinės veiklos pripažinimas kultūros, meno, sporto, mokslo, švietimo, pramogų ar panašios veiklos pagalbinėmis paslaugomis ar reklamos paslaugomis — Mugių stendų nuoma dalyviams
   
      Rezoliucinė dalis
   
   2006 m. lapkričio 28 d. Tarybos direktyvą 2006/112/EB dėl pridėtinės vertės mokesčio bendros sistemos reikia aiškinti taip, kad mugės ar parodos stendo dizaino, suteikimo laikinai naudotis ir (tam tikrais atvejais) atgabenimo ir montavimo paslaugos klientams, kurie pristato savo prekes ir paslaugas mugėse ir parodose, gali patekti į:
   
               —
            
            
               šios direktyvos 56 straipsnio 1 dalies b punkto taikymo sritį, kai šis stendas suprojektuotas ar naudojamas reklamai,
            
         
               —
            
            
               šios direktyvos 52 straipsnio a punkto taikymo sritį, kai šis stendas suprojektuotas ir suteikiamas naudotis konkrečioje mugėje ar parodoje, skirtoje kultūros, meno, sporto, mokslo, švietimo, pramogų ar panašiai temai, arba kai jis atitinka konkrečios mugės ar parodos organizatoriaus nustatytą formos, dydžio, medžiagų sudėties ar išvaizdos modelį,
            
         
               —
            
            
               tos pačios direktyvos 56 straipsnio 1 dalies g punkto taikymo sritį, kai to paties stendo sudedamųjų dalių laikinas suteikimas naudotis už atlygį yra esminis šių paslaugų elementas.
            
         
      (1)  OL C 63, 2010 3 13.